
Ақтөбе қаласы
    Мақсаты: Жыл мезгілінің ерекшелігін атауға, түстерді ажырата білуге, әңгімелесу, санамақ, жұмбақтар шешу, ойындар арқылы сөздік қорын көбейту. Ұлкендерді сыйлауға, кішілерге қамқор болуға, өз балабақшассына деген сүйіспеншілігін арттыруға үйрету. 

Балалар залға көңілді әуенмен кіріп, жартылай шеңбер жасап тұрады.

Балалар: Балабақша есігін
                     3 - ке тола ашқанбыз.
                         Балапандай өсіріп,
                             Мәпелейді бақшамыз.
                   Бұл екінші үйіміз,
                     Бір туғанбыз бәріміз.
                       Біз - осы үйдің гүліміз,
                         Біз - осы үйдің сәніміз.
Тәрбиеші: Балалар, қазір жылдың қай мезгілі? 

Балалар: "Қыс"

Тәрбиеші: Ендеше, қыс мезгілі туралы кім айтады екен?

Бибігүл:  Мұрынымыз қызарып,
                    Құлақтарды үсітті.
                      Қысқы түндер ұзарып,
                        Кидік тон мен ішікті.
Амина:  Аязда келіп қыс,
                  Алғашқы қар ұшты.
                     Аппақ боп үстіміз,
                       Ақ қырау жабысты.

Расул:  Ауыл сырты биік жар, 
                Бізді күтіп тұр қарап.
                  Төбесіне шығып ап,
                     Жөнелеміз сырғанап.

Дильназ:  Жапалақтап ала қар,
                      Жауды күнде қайталап.
                         Қарға шықты балалар,
                            Шаңғыларын арқалап.
Сағыныш:  Қар жамылды бар дала,
                         Жүрмедік біз құр қарап.
                             Бір топ бала бірлесіп.
                                ЖАсап алдық сырғанақ.
Тәрбиеші: Балалар, мен қазір жұмбақ жасырайын, ал сіздер шешуін айта қойыңыздар: 
Қыста ғана болады,
   Ұстасаң қолың тоңады. (Қар)

Қолы жоқ - сурет салады,
Тісі жоқ - тістеп алады. (Аяз)
Енді, балалар, мені мұқият тыңдай қойыңдар: 

Далада қар жауыпты,
  Ұйытқып боран соғады.
     Серуендеуге далаға,
        Менімен кім барады?
                               (Балалар орнынан тұрып серуендеуге шығады)
Тәрбиеші: Балалар, осы қыс мезгілінде далада қандай ойындар ойнауға болады? (шаңғы тебуге, шанамен сырғанауға, қар лақтырып ойнауға, қардан аққала жасауға)

Құрастыру - шана, шаңғы, аққала.
                                                                   Аққала
Қар жауады шаттана,
 Жасап қойдық аққала.
  Сызып қойып ауызды,
   Мұрын еттік сәбізді.
     Көз жасадыө көмірден,
      Құмалақ бар түймесі,
       Бұзбашы оны! Тимеші! 
Тәрбиеші: Балалар күнде ертеңгісін қайда барасыздар?
Балалар:  Балабақшаға.
Тәрбиеші: Балабақша сіздерге ұнай ма? Біздің балабақшаның аты қалай? 
Балалар: Ұнайды, "Дидар" балабақшасы.
Тәрбиеші: Сіздер, бір - біріңізбен доссыздар ма? Ойыншықтарды бірігіп, бөлісіп ойнайсыздар ма? 
Асылай: Бала, бала, баламыз,
                   Бақшамызға барамыз.
                     Күні бойы қызыққа,
                       Батамыз да қаламыз.
Тәрбиеші: Балалар, топта, балабақшада, көңілді болып жүрген жақсы ма? Әлде, араздасып, ренжісіп қалған жақсы ма?
Балалар:  Көңілді болып жүрген жақсы.
Назерке: Кел, балалар, күлейік,
                    Күлкіменен түлейік.
                       Қабақ түйген не керек,
                          Көңілді болып жүрейік.
                  Кел, балалар, күлейік,
                    Күлкіменен түлейік.
                       Күлкі көңіл ашады,
                          Күліп өмір сүрейік!
Тәрбиеші: Ал, балалар, көңілді болып жүру үшін, қане бәріміз күлейікші! (ха-ха-ха, хи-хи-хи) бәрімізге көңілді болды ма?
Балалар: Иә.
Тәрбиеші: Балалар, осы сіздерді балабақшаға  ертеңгісін кім әкеледі? (мама,папа,ата - әже).
Амир: Таусылмайды өлеңі,
               Күнде айтып береді.
                 Барған сайын бір жаққа,
                    Кәмпит әкеп береді.
                      Әжем менің өйткені,
                         Өте жақсы көреді.
Бибігүл: Күнде үйдің қасынан,
                   Көрші атамды көремін.
                    Жүгіріп келе асыға,
                      Оған сәлем беремін.
                        Әдепті бала қандай деп,
                           Сүйсініп бір қалады. 

Тәрбиеші: Балалар, сіздер үлкен кісілерге, ата - әжелерге сәлем бересіңдер, олар сіздерге не дейді?
Балалар: "Үлкен жгіт болыңдар", 
                       "Өркендерің өссін" дейді.
Тәрбиеші: Балалар, енді жанұямыз туралы санамақ айтайық:
Бас бармағым - атам,
  Ақыл айтар данам.
   Балан үйрек - әжем,
     Ертегі айтар адам.
       Ортан терек - әкем,
          Тәртіпке ол бекем.
            Шылдыр шүмек - анам,
               Аялаған панам.
                   Кішкентай бөбек - ол мен,
                      Үйренуге бекем. 
Санамақты 2 рет айту, екіншісінде жанұя мүшелері ата - Нұрхан, әже - Дильназ, әке - Расул, ана - Бибігүл, бөбек - Арай киініп шығады.
                                                            Тосын сый
"Көңілді қуыршақ" келеді.
Ойын: Өз түсіңді тап.
Мақсаты: Балалр өз қолындағы затқа қарап, түстерді ажырату.
Тәрбиеші: Енді, балалар, бәріміз жартылай шеңберге тұрып, "Балабақша" әнін айтайық. 
Қанша бала, қанша қыз,
Бір шоқ гүлміз баршамыз.
Ойын күлкі ордасы,
Біздің балабақшамыз.
Біз - ертеңгі батырмыз,
Біз - ертеңгі ақынбыз.
Бір анадан туғандай,
Біз - бәріміз татумыз.

                                         Балаларға сыйлық тарату, мадақтау.

